b'\n_START_ARTICLE_\nHMCS Athabaskan (G07)\n_START_SECTION_\nPalvelus\n_START_PARAGRAPH_\nAthabaskan aloitti palveluksensa 22. helmikuuta 1943 koeajo- ja koulutusjakson p\xc3\xa4\xc3\xa4tytty\xc3\xa4 saattajana Clydess\xc3\xa4. Alus joutui 11. maaliskuuta Greenockissa telakalle vaurioiduttuaan oltuaan kiinnittyneen\xc3\xa4 tankkilaiva SS Danmarkiin. Se palasi palvelukseen 21. maaliskuuta. Alus partioi 29. maaliskuuta F\xc3\xa4rsaarten ja Islannin v\xc3\xa4lill\xc3\xa4 yhdess\xc3\xa4 risteilij\xc3\xa4 HMS Bermudan kanssa, kun oli saatu tieto Saksan laivaston taistelulaivan Tirpitzin, taisteluristeilij\xc3\xa4 Scharnhorstin ja raskas risteilij\xc3\xa4 L\xc3\xbctzowin merell\xc3\xa4 olosta._NEWLINE_Alus k\xc3\xa4rsi huhtikuun alussa myrskyss\xc3\xa4 vaurioita, joiden vuoksi se m\xc3\xa4\xc3\xa4r\xc3\xa4ttiin 2. huhtikuuta Scapa Flowhun palattuaan siirtym\xc3\xa4\xc3\xa4n South Shieldsiin telakalle. Alus otettiin paria p\xc3\xa4iv\xc3\xa4\xc3\xa4 my\xc3\xb6hemmin telakalle korjattavaksi, mist\xc3\xa4 se palasi 17. toukokuuta Kotilaivastoon Scapa Flowhun. Se jatkoi 20. toukokuuta kesken j\xc3\xa4\xc3\xa4nytt\xc3\xa4 koulutustaan._NEWLINE_HMCS Athabaskan osallistui 7. kes\xc3\xa4kuuta Kotilaivaston mukana Huippuvuorille sijoitetun varuskunnan huoltoon sek\xc3\xa4 miehist\xc3\xb6n vaihtoon. Alus vapautettiin 14. kes\xc3\xa4kuuta Kotilaivastosta, jolloin se siirrettiin Biskajanlahdelle sukellusveneidentorjuntaan. Se vaurioitui 18. kes\xc3\xa4kuuta Scapa Flowssa t\xc3\xb6rm\xc3\xa4tty\xc3\xa4\xc3\xa4n puomialus HMS Bargaten kanssa. Alus siirtyi seuraavana p\xc3\xa4iv\xc3\xa4n\xc3\xa4 Plymouthiin, jossa se aloitti palveluksensa. Alus siirrettiin 21. kes\xc3\xa4kuuta Devonportissa telakalle korjattavaksi, mist\xc3\xa4 se palasi 16. hein\xc3\xa4kuuta Plymouthiin._NEWLINE_Seuraavana p\xc3\xa4iv\xc3\xa4n\xc3\xa4 alus hy\xc3\xb6kk\xc3\xa4si risteilij\xc3\xb6iden HMS Bermuda ja HMS Glasgow kanssa Biskajanlahdella olleiden Saksan laivaston h\xc3\xa4vitt\xc3\xa4ji\xc3\xa4 vastaan (operaatio Musketry). Operaation tarkoituksena oli tuhota Ranskaan tukeutuneet sukellusveneet, jotka h\xc3\xa4iritsiv\xc3\xa4t Pohjois-Atlantin meriliikennett\xc3\xa4. Osastoon liittyiv\xc3\xa4t sen sisaralus HMCS Iroquois, Puolan laivaston h\xc3\xa4vitt\xc3\xa4j\xc3\xa4 ORP Orkan, saattuetukialus HMS Archer, joiden teht\xc3\xa4v\xc3\xa4n\xc3\xa4 oli antaa ilmasuojaa. HMCS Athabaskan pelasti 24. hein\xc3\xa4kuuta viisi lentokoneiden upottaman sukellusvene U-558:n eloonj\xc3\xa4\xc3\xa4nytt\xc3\xa4._NEWLINE_Seuraavana p\xc3\xa4iv\xc3\xa4n\xc3\xa4 alus liittyi 25. elokuuta 40. Saattajaryhm\xc3\xa4\xc3\xa4n, jonka muina aluksina olivat h\xc3\xa4vitt\xc3\xa4j\xc3\xa4 HMS Grenville, sluuppi HMS Egret ja fregatit HMS Jed ja HMS Rother, sukellusveneidentorjuntaan Biskajanlahdella (operaatio Derange). HMCS Athabaskan joutui 28. elokuuta Saksan ilmavoimien Dornier Do 117 koneen ohjaaman Hs293 liitopommin uhriksi, jolloin oikeaan kylkeen osunut pommi aiheutti pahaa tuhoa surmaten 41 miehist\xc3\xb6nj\xc3\xa4sent\xc3\xa4. Alus palasi Plymouthiin omin voimin. Se siirrettiin paria p\xc3\xa4iv\xc3\xa4\xc3\xa4 my\xc3\xb6hemmin Devonportin telakalle korjattavaksi._NEWLINE_Alus m\xc3\xa4\xc3\xa4r\xc3\xa4ttiin telakalle siirrett\xc3\xa4ess\xc3\xa4 Kotilaivastoon. Se palasi palvelukseen marraskuussa. Alus suojasi 12. marraskuuta Plymouthista p\xc3\xa4\xc3\xa4ministeri\xc3\xa4 Kairoon kuljettanutta taisteluristeilij\xc3\xa4 HMS Renownia. Se k\xc3\xa4rsi myrskyss\xc3\xa4 vaurioita, joiden vuoksi alus siirrettiin Plymouthiin palattuaan telakalle. Alus palasi joulukuussa palvelukseen ja se saapui 10. joulukuuta Scapa Flowhun._NEWLINE_HMCS Athabaskan suojasi 12. joulukuuta saattuetta JW55A HMS Ashantin, HMSMatchlessin, HMS Meteorin, HMS Milnen, HMS Musketeerin, HMS Opportunen, HMS Viragon kanssa. Alus erkani 21. joulukuuta saattueesta sen saavuttua Kuolan niemimaalle, mink\xc3\xa4 j\xc3\xa4lkeen se liittyi 28. joulukuuta palaavaan saattueeseen HMS Beaglen kanssa.\n_START_SECTION_\n1944\n_START_PARAGRAPH_\nHMCS Athabaskan l\xc3\xa4hti 8. tammikuuta 1944 Scapa Flowsta Azoreille HMS Ashantin kanssa. Alukset palasivat Scapa Flowhun helmikuun alussa. Alus m\xc3\xa4\xc3\xa4r\xc3\xa4ttiin 10. helmikuuta suojaamaan Norjan rannikolle l\xc3\xa4hetett\xc3\xa4vi\xc3\xa4 osastoja. Se siirrettiin paria p\xc3\xa4iv\xc3\xa4\xc3\xa4 my\xc3\xb6hemmin 10. H\xc3\xa4vitt\xc3\xa4j\xc3\xa4laivueeseen Plymouthiin partioteht\xc3\xa4viin._NEWLINE_Alus liittyi 18. helmikuuta uuteen laivueeseensa, johon kuuluivat HMS Tartar, HMS Ashanti, HMCS Haida ja HMCS Huron, ja samalla operaatio Tunnelin partioteht\xc3\xa4viin. Se m\xc3\xa4\xc3\xa4r\xc3\xa4ttiin 20. helmikuuta laivueen mukana suunniteltuun Normandian maihinnousuun (operaatio Neptune), mink\xc3\xa4 vuoksi alus osallistui maaliskuussa laivueen mukana harjoitteluun Plymouthissa sek\xc3\xa4 Ranskan rannikon partiointiin._NEWLINE_HMCS Athabaskan liitettiin 25. huhtikuuta Force 26:een, jonka muina aluksina olivat HMS Black Prince, HMS Ashanti, HMCS Haida ja HMCS Huron, partioimaan Biskajanlahdella operaatio Tunnelissa. Seuraavana p\xc3\xa4iv\xc3\xa4n\xc3\xa4 osasto joutui rannikkopatterien tuleen. Osasto taisteli kolmen Saksan laivaston h\xc3\xa4vitt\xc3\xa4j\xc3\xa4n T24, T27 ja T29:n kanssa. Saksalaisosasto oli matkalla miinoittamaan sek\xc3\xa4 suojaamaan rannikkosaattueita. HMCS Athabaskan upotti T29:n tykkitulella Ile de Basin pohjoispuolella (48\xc2\xb053\xe2\x80\xb2N, 03\xc2\xb035\xe2\x80\xb2W ). Osasto palasi satamaan._NEWLINE_Alus osallistui operaatio Tigerin tukemiseen sek\xc3\xa4 partioi kanaalin alueella etsien E-veneit\xc3\xa4, jotka h\xc3\xa4iritsiv\xc3\xa4t rannikkoliikennett\xc3\xa4. Alus l\xc3\xa4hti 28. huhtikuuta Plymouthista HMCS Huronin kanssa suojatakseen miinanlaskua Ile de Basin edustalla (operaatio Hostile). Osasto sai seuraavana p\xc3\xa4iv\xc3\xa4n\xc3\xa4 tiedon St. Malon ja Roches Douvresin v\xc3\xa4lill\xc3\xa4 olleista Saksan laivaston aluksista._NEWLINE_Saksan laivaston torpedovene T24 laukaisema torpedo osui HMCS Athabaskaniin, jolloin se vaurioitui pahoin ja aluksella syntyi hillitsem\xc3\xa4t\xc3\xb6n tulipalo. Alukseen osui toinen torpedo, mink\xc3\xa4 j\xc3\xa4lkeen se upposi viidess\xc3\xa4 minuutissa. Aluksen mukana menehtyi 128 miehist\xc3\xb6nj\xc3\xa4sent\xc3\xa4 yhten\xc3\xa4 aluksen p\xc3\xa4\xc3\xa4llikk\xc3\xb6 kapteeniluutnantti John Stubbs. HMCS Haida pelasti 42 aluksen miehist\xc3\xb6nj\xc3\xa4sent\xc3\xa4 ja lis\xc3\xa4ksi 85 joutui sotavankeuteen.'